section_heading: Povijest lika
paragraph_text: Prema najranijoj verziji priče koja je objavljena u mini stripovima, a čija se radnja odvija na divljoj Eterniji, Skeletor je bio biće iz druge dimenzije koje je palo na Eterniju kada se otvorio međudimenzionalni prolaz. U toj verziji priče nije bilo kraljevskog dvorca, kao ni kralja Randora i kraljice Marlene i nije postojao lik princa Adama, nego je He-Man bio divlji barbarin. Skeletorova nakana bila je osvojiti dvorac Sive Lubanje kako bi uspio ponovno otvoriti međudimenzionalni prolaz i dovesti pripadnike svoje rase na Eterniju kako bi je osvojio.